Subject: FW: Kose alajaam, Maa kasutamise küsimus Kose vallas
From: "Merike Joonsaar" <[email-masked]>
To: "MNT Teed" <[email-masked]>
Date: Wed, 4 Mar 2026 15:52:44 +0200

Tere.

Palun mulle, korduv.

Tervitades

Merike

From: Rasmus Aavik <[email-masked]>
Sent: Wednesday, March 4, 2026 3:33 PM
To: Merike Joonsaar <[email-masked]>
Subject: Re: Kose alajaam, Maa kasutamise küsimus Kose vallas

Tere

Meil on pigem huvi sissesõidutee taastada, antud kohas, Elektrilevi
kinnistu piires. Maanteelt väljasõidu osa võib jääda ka samasuguseks.

See on praktiliselt ainuke ligipääs, mis võimaldaks manööverdada sedavõrd
pikka ja rasket veost meie vundamendini.

2023. Aasta streetview's on olukord olnud selline antud kohas:

Milline oleks teiepoolne seisukoht sellise lahenduse puhul?

Lugupidamisega

Rasmus Aavik
Kõrgepingevõrgu vaneminsener

Elektrilevi OÜ
+372 5669 2741 | [email-masked]
<mailto:[email-masked]>
Veskiposti 2, 10138 Tallinn |  <http://elektrilevi.ee/> elektrilevi.ee

 <https://www.linkedin.com/company/elektrilevi/>

 <https://www.facebook.com/elektrilevi>

 <https://maru.elektrilevi.ee/>

  _____

From: Merike Joonsaar <[email-masked]>
Sent: Tuesday, March 03, 2026 17:57
To: Rasmus Aavik <[email-masked]>
Subject: Kose alajaam, Maa kasutamise küsimus Kose vallas

You don't often get email from [email-masked]. Learn
why this is important <https://aka.ms/LearnAboutSenderIdentification>

EXTERNAL EMAIL: Do NOT click links and open attachments unless you
recognize the sender and know the content is safe.

Tere.

Olete pöördunud Transpordiameti poole sooviga kavandada riigiteelt 12
Kose-Jägala tee km 3,09  juurdepääsutee Kose alajaam (33702:003:0212)
kinnistule. Märgite, et juurdepääsutee (edaspidi ristumiskoht) on vajalik
trafo transpordiks.

Vastame Teile infopäringuna. Infopäringuna anname selgitusi vastavalt
piirkonnas kehtivate planeeringute põhimõtetele ja kliimaministri
17.11.2023 määruse nr 71 „Tee projekteerimise normid“ (edaspidi normid)
nõuetele.  Infopäringu vastuskiri ei ole haldusakt, st kummalegi kirja
osapoolele ei teki sellest õigusi ega kohustusi.

Kui ristumiskoht on mõeldud teenindama planeeritavat uut hoonet või muud
rajatist, siis anname oma seisukohad kas kohaliku omavalitsuse
detailplaneeringule või projekteerimistingimustele.

Kui soovitakse taotleda juurdepääsu olemasolevale katastriüksusele selle
tänase sihtotstarbe teenindamiseks, siis anname nõuded kinnistu omaniku
või tema volitatud esindaja taotluse alusel.

1.	Selgituseks, et ristumiskohtade rajamise võimalikkuse hindamisel
lähtub Transpordiamet normides toodust. Normid sätestavad muuhulgas
ristumiskohtade omavahelise vähima vahekauguse. Ristumiskohtade vähim
lubatud vahekaugus sõltub riigitee liiklussagedusest (normide tabel 17
Ristmike vähim vahekaugus meetrites).

Riigi tugimaanteel liiklussagedusega 1501-6000 sõidukit ööpäevas (riigitee
12 liiklussagedus on  3451 sõidukit ööpäevas) on vähim ristumiskohtade
vahekaugus 150 meetrit.

Võttes aluseks normides toodu ei ole Teie poolt soovitud asukohta alalise
ristumiskoha rajamine võimalik.

Lähtudes eeltoodust saame nõustuda ainult ajutise juurdepääsuteega, mis
tuleb peale trafo kohaletoimetamist likvideerida.

Tavaliikluse jaoks on Maa-ameti kaardi alusel Kose alajaam kinnistul
olemas juurdepääsu võimalus kohaliku Alajaama tee kaudu (mis paikneb Põllu
tn L1 kinnistul, katastritunnus  33801:001:1332), seega juurdepääs
kinnistule on jätkuvalt tagatud.

Üks täpsustav küsimus ka -kas oskate öelda, kummalt poolt trafo veok
läheneb, kas ringristmiku poolt või mitte?  Nimelt võib ringristmiku poolt
tulles osutuda keerukaks kinnistule sisse pöörata valgustiposti tõttu.

2.	Edastan eelinfo, kuidas viiakse läbi ajutise ristumiskoha
haldusmenetlus.

Haldusmenetluse alustamiseks palume Kose alajaam kinnistu omanikul
(kinnistusraamatu alusel Eesti Energia Jaotusvõrk OÜ) esitada vabas vormis
digiallkirjastatud taotlus ristmiku rajamiseks või vormistada volitus
huvitatud isiku kasuks.

Taotlus peab sisaldama järgmist infot:

-             Kinnistu nimi ja katastritunnus, kuhu ajutine ristmik
rajatakse

-             Vajadusel kinnistu omanikult volikiri

-             Kinnistu omaniku kontaktandmed (esindaja nimi,
telefoninumber, e-posti aadress)

-              Volitatud isiku kontaktandmed ( esindaja nimi,
telefoninumber, e-posti aadress)

-             Selgitus, milleks on ajutine juurdepääs vajalik

-             Tuua välja ajutise ristumiskoha kasutamise ajavahemik,
sealhulgas ristumiskoha likvideerimise tähtaeg

-             Milline on tegevusega kaasnev orienteeruv ööpäevane
liiklussagedus ja -koosseis (kui palju ja millised sõidukid  ööpäevas
sõidavad)

-             Ristumiskoha asukoha skeem (tähistatud asukoht Maa-ameti
kaardi väljavõttel)

Kui taotlus on esitatud, sõlmivad  kinnistu omanik/huvitatud isik ja
Transpordiamet ajutise ristmiku ehitamise lepingu. Kahepoolselt
allkirjastatud leping annab huvitatud isikule õiguse ehitustöödeks
riigitee alusel maal lepingus toodud tingimustel.

3.	Informeerime ka juba ette, et kuna riigiteel on hiljuti tehtud
taastusremont ja paigaldatud uus asfaltkate, kehtib teehoiukava järgi teel
garantiiaeg kuni 23.12.2028. Seetõttu tuleb ajutise ristumiskoha
ehitamisel tagada, et riigitee katte serva ei kahjustata ja et tee serv
oleks kindlustatud.  Täpsemad nõuded ristumiskoha ehitamiseks ja
likvideerimiseks anname ajutise ristumiskoha lepingus.

Loodan, et esitatud infost on Teile abi.

Enne kui asute taotlust vormistama võime veel e-kirja või telefoni teel
teemad üle rääkida. Eriti oluline on fikseerida ristumiskoha ehitamise ja
likvideerimise tähtaeg. Ajutise ristumiskoha kasutamise ajavahemik peab
olema võimalikult lühike.

Lugupidamisega

Merike Joonsaar

Peaspetsialist

Planeerimise osakond

kooskõlastuste üksus

5862 7078

From: Rasmus Aavik <[email-masked]>
Sent: Friday, February 20, 2026 10:11 AM
To: [email-masked]
Subject: Maa kasutamise küsimus Kose vallas

Tere

Oleks küsimus sissesõidu tee ehitamise võimaluse osas.

Kose alajaama (33702:003:0212) on meil planeeritud rekonstrueerida ja
selleks on vajadus ca 80t trafo kohale toimetada

(treilerauto ca 14m).

Meil hetkel olemasolevate teede lahendusega ei ole häid võimalusi trafot
kohale transportida trafo vundamendini.

Selleks oleme valmis planeerima uue tee kose-tallinna maanteelt vastavalt
asendiplaanile manuses.

Kas selline lahendus oleks Transpordiameti jaoks kooskõlastatav või on
teil omapoolseid seisukohti?

Lugupidamisega

Rasmus Aavik
Kõrgepingevõrgu vaneminsener

Elektrilevi OÜ
+372 5669 2741 | [email-masked]
<mailto:[email-masked]>
Veskiposti 2, 10138 Tallinn |  <http://elektrilevi.ee/> elektrilevi.ee

 <https://www.linkedin.com/company/elektrilevi/>

 <https://www.facebook.com/elektrilevi>

 <https://maru.elektrilevi.ee/>